– Техник-иҡтисади нигеҙҙәр, эшсе ҡулдар булыуға, быны нисек эшләү кәрәклеген аңлауыбыҙға ҡарамаҫтан, әлегә проектты финанслау мәсьәләһен хәл итә алмайбыҙ. Кисә мәсьәләне ике аҙна тикшерергә һәм артабан Рәсәй Хөкүмәтенә финанслау буйынса тәҡдимде еткерергә ҡарар иттек, – тине Башҡортостан Башлығы. – Өфө тимер юл ҡулсаһы – кешеләр өсөн бик яҡшы проект. Ил Президенты Владимир Владимирович Путиндың позицияһы – ҡала яны һәм ҡала электричкаларына айырым иғтибар биреү. Рәсәйҙең Транспорт стратегияһы ла ошоға йүнәлтелә. Был йәһәттән беҙ алда барабыҙ. Беренсе Мәскәү булһа, беҙ – ҡала яны тимер юл инфраструктураһын үҫтереү буйынса әҙер проекттар тәҡдим иткән миллионлы ҡалаларҙың тәүге бишеһе иҫәбендәбеҙ.